Skjåk kirke

Skjåk kirke er en korskirke fra 1752 i på Ånstad i Skjåk kommune, Innlandet fylke.

Kirken er oppført som en laftet korskirke av tømmer, og har 270 plasser. Prekestol og altertavle er skåret av bygdekunstneren Jakob Klukstad fra nabobygda Lom. I kirken er det også en stor samling votivtavler, malerier som er gitt som gave til kirken "til Guds ære og kirken til prydelse". Mange av disse antas å være malt av Eggert Munch tidlig på 1700-tallet.

 Kirkegård 
Kirkegården har noen få gamle klebergravminner fra 1700-tallet. Det mest spesielle gravminnet er formet som et lite trehus. Ved å åpne luken foran på huset ser man en mann sitte inne i huset med en oppslått bok i sine hender. Det er et symbol som er vanlig på gravminner i Gudbrandsdalen på 1800-tallet – livets bok.

 Referanser 

 Litteratur 




 Eksterne lenker 



Kategori:Kirker i Skjåk
Kategori:Kirker i Nord-Gudbrandsdal prosti
Kategori:Kulturminner i Skjåk
Kategori:Norske kirker fra 1752